
Novi lik srpske kulture XVIII veka u najvećoj meri oblikovao je — usmeren 
protiv već tokom protekla dva veka na celom području Slavie Orthodoxe 
pojačanih unijatskih težnji i prozelitizma Katoličke crkve — odbrambeni 
mehanizam i različite (u zavisnosti od područja podeljene Srbije i političko- 
kulturnih promena) strategije, koje su dozvoljavale održavanje veza sa osnovnim 
kodom (auto)identifikacije — pravoslavljem i kulturnom tradicijom vezanom 
za njega. 

XVIII vek u slučaju srpske kulture jeste period u kojem su ove (preuzete 
iz drugih područja i kultura i uspešno primenjene) strategije konačno dovele i 
do promene kulturnog modela na području Srba koji su živeli pod Austrijom'. 
Iako se sledeći pokušaj ukazivanja sličnosti i razlika u odnosu na mehanizme 
i strategije korišćene na različitim područjima pravoslavne Slavije zasniva na 
već relativno dobro proučenim i opisanim procesima koji su se odvijali u okviru 
postvizantijskih kultura", čini se da tek svojevrsna sistematizacija navedene 
problematike omogućuje zapažanje brojnih, dosada zbog različitih razloga 
marginalizovanih, aspekata. U opštem pogledu strategije o kojima je ovde reč, 
primenjivane od strane pravoslavnih Slovena (iako ne samo Slovena) kao reakcija 
na široko zamisljenu prozelitsku delatnost Katoličke crkve (pre svega nakon 
Tridentskog koncila), spadaju u pet osnovnih tipova: 

1. izbor unije ili pseudounije kao garanta ublažavanja društveno-kulturne 

i političke situacije — npr. slučaj ujedinjenih poljsko-litvanskih zemalja 

Rečpospolite, ali i enklava pravoslavnih manjina u katoličkoj sredi- 


! > Prihvaćena u ovom članku perspektiva ogleda odbrambenih strategija u slučaju 


srpske kulture stavlja u centar pažnje XVIII vek, kao period u kojem više pomenute 
strategije — kao konkretne, razrađene u okviru pravoslavlja na drugim područjima — u 
vidu “strateškog uzora" tek tada stižu iz drugih zemalja, odnosno kreirane su u drugim 
etničkim i verskim sredinama na području Austrougarske. 

2 Situaciju u postvizantijskim kulturama, pre svega na području I Rečpospolite 
nakon brestske unije, sa perspektive kontinuiteta, odnosno promene kulturnog modela 
detaljno je razmatrao Aleksander Naumow. Njegova je tipologija umnogome doprinela 
nekim zapažanjima u ovom članku. Up. Naumow 1984: 13-38. 

ni na Balkanu’, slučaj Grka i Albanaca u Italiji, ili ublažavanja uslova u 
osmanskom ropstvu; 

preseljavanje kao svestan izbor tuđe kulture — npr. garant ublažavanja uslo- 
va turskog zarobljeništva, ali takođe unijatskih pritisaka od strane Katoličke 
crkve, egzodus Srba na austrijsko područje 1690. Treba ovde naglasiti da o 
izboru Zapada (Austrije) od strane Srba kao šanse za spasavanje od Turaka 
nije odlučivao element ‘konkurencije’ kultura, kao u slučaju ruskih zemalja 
u okviru Rečpospolite, nego se ovde radi o neophodnosti izbora između dve 
sasvim različite kulture, od kojih su obe bile sasvim drukčije od vlastite. U 
tom slučaju izbor Zapada bio je na neki način olakšan zbog višeg civiliza- 
cijskog nivoa Austrije i zbog pripadnosti etnički najbližih za Srbe Hrvata 
katoličkoj kulturi prema kojoj pak (ili tačnije prema crkvenim institucijama 
koje su nju oblikovale) Srbi su osećali opravdanu strepnju; 

preuzimanje modela “tuđe? kulture sa istovremenom promenom funkcija nje- 
govih sastavnih elemenata — npr. romansko-germanski kulturni model treti- 
ran kao sredstvo “odbrane Istoka od Zapada’ na području poljske Ukrajine (I 
Rečpospolite), a zatim (već kao kulturna matrica) prenesen u XVIII veku na 
Srbe pod Austrijom. U balkanskom modelu i u njegovom indirektnom do- 
diru sa modelom poljsko-ukrajinsko-ruskim bitnu ulogu igrale su rumunske 
kneževine: naime, pravoslavno stanovništvo Transilvanije zadesila je ista 
sudbina kao i austrijske Srbe, dok su Moldavija i Vlaška doživljavale pro- 
bleme delimično slične Ukrajini, a delimično Bugarskoj i turskoj Srbiji; 
iskorišćavanje rešenja prihvaćenih u sredini protestantske manjine na 
području Habsburške monarhije. U ovom slučaju razvijena školska mreža 
u slovačkim krajevima, podržavana široko isplaniranom delatnošću pijetista 
iz Univerziteta u Haleu, postaće za čitavu zajednicu pravoslavnih Slovena, 
ali takođe i Grka, jedno od osnovnih oruđa odbrane protiv prozelitizma va- 
tikanskih institucija; 

strategija “preživljavanja? u okvirima kulturnih zajednica (kao npr. Boka Ko- 
torska) ili u malim enklavama pravoslavaca doseljenih tokom narednih talasa 
migracija na područja koja su bila pod rimskom jurisdikcijom (npr. austrijska 
Slavonija ili venecijanska Dalmacija). Udaljenost od glavnih sedišta jerarha 
Crkve i neprekidan pritisak katoličkog sveštenstva koje je težilo uniji po- 
nekad su vodili ka postepenom brisanju pravoslavnog identiteta doseljenika, 
a o istrajavanju u vernosti pravoslavlju odlučivali su pre svega nepokoleblji- 
vi rukovodioci pomesnih crkava. Jedan od najboljih primera jeste delatnost 
arhimandrita Gerasima Zelića na području Dalmacije i Boke Kotorske. 


3 Jedan od mnogih primera jeste sklopljena 1671. marčanska unija (Kašić 1986); 


pokušaja da se ona sprovede bilo je dosta i u Dalmaciji (Veselinović 1986). 


4 U ovom slučaju maltene uspešni pokušaji ostvarivanja unije u slučaju crno- 


gorskog mitropolita Mardarija ili srpskog patrijarha Pajsija na Balkanu. O tome videti 
Radonić 1950; Slijepčević 2002: 385-399; Grujić 2007; Naumow 2008; Lis-Wielgosz 
2013: 77-104. 


Srbi u XVIII veku prema katolicizmu i protestantizmu 21 


Osim pomenutih prilika na području Slavie Orthodoxce imamo dve sasvim 
posebne situacije. Prvo u slučaju Bugarske: odbrambena strategija bila je ovde 
usmerena uglavnom protiv islamske opasnosti i prouzrokovala postanak enklava 
zapadne kulture u pravoslavno-muslimanskoj sredini. Doduše ovo će u maloj meri 
uticati na proces promena u okviru bugarske kulture uopšte, ali treba ipak u ovom 
slučaju naglasiti primenu supstitucije sopstvene tradicije tuđom, tj. katoličko- 
hrvatskom (Naumow 1984: 35-36; Naumow 2008). 

Sa još drugačijom situacijom imamo posla u slučaju Moskovske Rusije. 
Za sada ću ovde samo ukratko spomenuti da u vezi sa posebnom unutrašnjom i 
spoljašnjom situacijom i, sledstveno, svojevrsnim tipom sukoba (ne religioznim 
već civilizacijskim) promene do kojih dolazi u okviru razmatrane kulture imaju 
drugačiji karakter nego na ostalim područjima Slavie Orthodoxe. 

Najpre ću se, ipak, zadržati na strategiji izrađenoj na poljskim zemljama, koja 
je imala, naročito za austrijske Srbe, uzorni karakter. Komplikovana politička 
situacija u višenacionalnoj i višekonfesionalnoj državi, odlučni ali neuspešni 
pokušaji stvaranja crkvene nezavisnosti u odnosu na “moskovsku? Crkvu, sabori 
u Konstanci i Firenci koji su destabilizovali jedinstvo u granicama pravoslavne 
ekumene, a osim toga konačno produbili unutrašnji rascep poljskog pravoslavlja 
koje nikako nije moglo da se uklopi u poljski politički sistem — sve će to dovesti 
do očajničkih pokušaja da se reši ovo složeno pitanje u obliku “poljske? unije. Iako 
je Brestska unija potpisana 1596 god. tretirana kao obnavljanje Firentinske unije 
(1439) i, na osnovu toga, kao temelj delatnosti Kongregacije širenja vere i potonje 
Kongregacije širenja istočnog obreda, kao što se pokazalo sa vremenom ona nije 
bila u stanju da reši problem, dakle nije mogla da bude prihvaćena kao jedinstvena 
forma postojanja istočne vere na ovom području (Gil 1999: 82; Naumow 1984: 
26). Naravno, autori ideje unije računali su na perspektivnu atraktivnost ovog 
modela, ipak konačno on se pokazao kao nedovoljno opsežan i efikasan (posebno 
u poljskim uslovima), nije takođe uspeo da izvrši svoju osnovnu funkciju širenja 
uticaja Rimske Crkve na postvizantijske prostore daleko na istok, a uz to prividno 
istovetni interesi Vatikana i Poljske pokazali su se protivrečni. 

Unija se, dakle, u principu okrenula protiv pravoslavlja, pre svega protiv 
određene koncepcije poljskog pravoslavlja i, kako primećuje Aleksandar Naumow 
(1984: 27), “u konačnom rezultatu gurnula je pravoslavno poljsko-litvansko 
stanovništvo i Kozake u zagrljaj Moskve, a u poljskoj političkoj i religioznoj 
misli XVII veka sasvim je već ponestalo mesta za posebnu kulturu pravoslavlja”. 
U takvim okolnostima “ilegalno? pravoslavlje moralo je da traži načine izlaska 
iz te komplikovane situacije u vidu unutrašnje reorganizacije pravoslavne 
Crkve u Poljskoj. Petar Mohila, koji je tada zauzeo centralno mesto, računao je 
istovremeno na snažan uticaj svog ambicioznog projekta ‘reorganizacije’ kako 
na Moskovsku Rusiju, tako i na Balkan. 

Odbrambeni mehanizam, tj. prihvatanje kulturnog modela ‘neprijatelja’ sa 
istovremenom promenom funkcija njegovih sastavnih elemenata, biće u stanju da 
reorganizuje zapadnu kulturnu formu na takav način da bi ona postala sredstvo 


> Prevod citiranog fragmenta (i sledećih iz tog članka) sa poljskog — D.G. 

odbrane Istoka protiv Zapada. Kasniji događaji vezani sa pretvaranje pravoslavlja 
u ravnopravnog partnera rimske veroispovesti u poljsko-litvanskoj drzavi, kao i 
promene u okviru kulture (u tome u teologiji, književnosti i umetnosti) u Collegium 
Kijoviense-Mohileanum, opisani su već u mnogobrojnim studijama (Radojčić 
1913; Vukašinović 2010: 257-318; Fin 2015: 4-84). Model pravoslavne kulture koji 
je raskidao sa postvizantijskim izolacionizmom i otvarao se prema dostignućima 
zapadne misli tretirane kao delimičan supstitut sopstvene tradicije uskoro će postati 
uzor za Srbe preseljene na područje Habsburške monarhije. Svest da se taj model 
pokazao jedinim mogućim kompromisom između Istoka i Zapada jer je pružao 
jedinstvenu šansu da se pravoslavlje odupire borbenoj Rimskoj Crkvi, svest o 
ispravnosti odabranog puta biće, iako tek nakon određenog vremena, prisutna 
u pravoslavnim sredinama ne toliko u Moskovskoj Rusiji, koliko u Austrijskoj 
imperiji i na Balkanu (isto u grčkim predelima). Naravno, ova problematika čini 
se već dobro u nauci razrađena, ipak uvek se pojavljuju pitanja vezana za ocenu 
asimilacije novooblikovanog modela i konkretnih, pre svega u okviru teologije, 
elemenata na ostalim područjima Slavije, na prvom mestu od strane Srba“. 

U ovoj studiji istakla bih jedan drugi aspekt, koji u okviru tipova odbrambenih 
strategija prema rimokatoličkom prozelitizmu dozvoljava da se— u većem stepenu 
nego što se to radilo u dosadašnjim istraživanjima — sagleda zapravo temeljna 
uloga protestanata, koji su vršili uticaj ne samo preko pijetističkog centra u 
Haleu nego takođe i slovačkih škola u Habsburškoj monarhiji, formirajući 
sredinu povezanu tesnom saradnjom Ukrajinaca, Rusa, Srba i Grka. Smatrana, 
što vredi da se naglasi, u isto vreme (1726, 1727) kao isto toliko važna i efikasna 
kao korišćena u Ukrajini, strategija protestantskih manjina na području Austro- 
Ugarske prouzrokovaće da će mitropolit Mojsije Putnik započeti istovremeno 
(samo prividno protivrečna) dejstva, uspostavljajući odnose sa ukrajinskim i 
ruskim centrima s jedne, i protestantskim s druge strane. Rusija (zvanično takođe 
ruski carevi) kojoj se Putnik obraća dvadesetih godina XVIII veka prošla je 
već toliko temeljne promene da posle etape borbe protiv svakojakih simptoma 
“tuđinštine", a za takve je važilo sve što je bilo ukrajinsko (naročito identifikovane 
sa katolicizmom ili protestantizmom “novotvornyja knigi kijevskija", proglašene 
na saboru kao jeretičke, a ranije spaljivane na Atosu) i grčko, kao i naredne etape 
— borbe latinista i grkofila, biće već u sasvim novoj stvarnosti. Za vreme reforme 
Petra I, Teofan Prokopovič, autor ideje ovih reformi, biće ipak prinuđen da se 
nadoveže na tradiciju Petra Mohile da bi se izbeglo potpuno rušenje dosadašnjeg 
kulturnog modela zbog ogromnog doprinosa zapadne civilizacije, a da bi taj 
doprinos u najboljem slučaju samo promenio funkcije nekih elemenata. Odbrana 


“ Upotreba pojma ‘rusifikacija? (umesto ‘rusiziranje’?) od strane nekih 


istraživača, koja bi više označavala prisilan, nametnut proces za razliku od teološke 
misli, liturgije ili jezika u slučaju književnih (pre svega poetskih) uzoraka asimiliranih 
iz poljsko-ukrajinsko-ruske književnosti, čini se neopravdana. Up. Vukašinović 2010: 
25-318 i odbranjenu 2017 g. na Jagjelonskom Univerzitetu u Krakovu doktorsku diser- 
taciju dr. Justyne Romanowske pod naslovom Polsko-ukrainsko-rosyjskie konteksty 
poezji metafizycznej serbskiego baroku (mentor D. Gil). 

autonomije nacionalne kulture bila je u stvari očajnički pokušaj da se suprostavi 
narušavanju kulturne kohezije — izražavala je opravdanu strepnju od slabljenja 
strukture čija je najveća prednost bila monolitnost (Naumow 1984: 33). 

Kao što znamo, proces promena ipak nije mogao da se zaustavi: pojavila se 
i unutarnja potreba promene kulturnog modela i na taj način ova već preobražena 
struktura dalje će se razvijati uz pomoć unutarstrukturnih elemenata. Ukoliko su, 
dakle, kako dalje primećuje Naumow (1984: 35): 


ukrajinski stvaraoci u poljsko-litvanskoj državi odlučili su da rizikuju opasnost 
koristeći tuđe oruđe u ličnoj odbrani, utoliko ruski stvaraoci u Moskvi odabrali 
su provincijalne odlike, prigušivali su i ublažavali tonove — ali u isto vreme 
spašavali kontinuitet razvoja i obezbeđivali skladan prelazak od stare ka novoj 
kulturi. Nisu se pokoravali niti poljskom ,,katolicizmu iz kojeg su ipak izvlačili 
sve šta im je moglo da bude od koristi, niti kulturnoj revoluciji Petra I za koju 
su žrtvovali sve moguće da ne postane još strašnija. 


Na Balkanu, međutim, u Srbiji stanje u XVII i XVIII veku nije se tipološki 
podudaralo sa varijantom moskovske transformacije, već sa situacijom u poljsko- 
litvanskoj državi, razume se sa tom razlikom da je ogroman deo srpske teritorije 
bio sastavni deo nehrišćanske turske države, države sasvim drugog kulturnog tipa. 
Preuziman od strane Srba (čak iako ne do kraja svesno kad se radi o posledicama), 
model stvoren na području Rečpospolite uzrokovaće — drugačije nego u Rusiji 
— neposrednim otvaranjem prema Zapadu, prema tome Srbija će uspeti u onome 
što nije mogla da postigne Ukrajina. 

U tom procesu znatno važniju ulogu nego sto se pretpostavlja odigrala je 
aktivnost protestanata: Slovaka, Ukrajinaca, iznad svega pak pijetista povezanih 
sa Univerzitetom u Haleu. Izbor protestantske (pored ruske) opcije već dvadesetih 
godina XVIII veka trebalo je da postane garant odbrane Srba od katolizacije i 
unijaćenja, ali za razliku od one prve imala je prednost: jer iako je ruska opcija bila 
bliža Srbima po veri i pravopisu, protestantska (tj. slovačka) bila je bliža prostorno, 
budući da se uspostavljala u okviru jedne drzave. Time je ona isključivala vrlo 
verovatne, a u odnosu na Ukrajinu i Rusiju često baš i stvarne, smetnje i prepreke 
vlasti u održavanju uzajamne komunikacije preko granica država. I jednu i 
drugu, tj. ukrajinsko-rusku i protestantsku (slovačku i nemačku) soluciju, kao 
što sam već ranije spomenula, direktno je, od oko 1727 godine, sprovodio u 
život beogradski, a zatim ujedno i karlovački mitropolit Mojsije Putnik. Uloga 
slovačko-protestantskih škola, pre svega u Požunu/Bratislavi (za koju se govorilo 
“mali Hale”), Đuru, Kežmarku, Modroj, Košicama, Prešovu i Levoči, 1 kao 
‘odbrambenih’ od katoličkog prozelitizma institucija, i kao rasadnika pijetizma, 
da ne govorimo o prethodničkoj ulozi koju su odigrale za širenje racionalističkih 
ideja ranog prosvetiteljstva, naučno je već dobro proučena (Kmeć 1987: 143-207; 
Kostić 2010: 153-171; Simić 2014: 159-173). Ipak, iz perspektive naše refleksije 
vredi obratiti pažnju na još nekoliko aspekata. 

Naime, traganje za odbrambenim (prema opasnosti za pravoslavlje) 
strategijama kako na području istočne, tako i južne Slavice Orthodoxe, pronašlo je 
polaznu tačku u okviru predloga protestanata kojima je slično kao i pravoslavcima 

pretio prozelitski stav Katoličke crkve, a susret i integrisanje — na izgled sasvim 
različitih — pijetističkih i prosvetiteljskih ideja u okviru najvažnijeg u XVIII 
veku za pravoslavne studente univerzitetskog programa u Haleu značajno će da 
ubrzaju savladavanje njihove postvizantijske izolacije. Čini se da su zajednički, 
pravoslavno-protestantski front odbijanja katolizatorskih i unijatskih nasrtaja i 
protestantsko posredništvo za uključivanje Srba (ali takođe Ukrajinaca i Rusa) 
u zapadnjački talas prosvetiteljstva odigrali veću ulogu nego što se to u većini 
radova na ovu temu naglašava. 

Jedna od poznatih ličnosti tog perioda, Simon Toderski’, poreklom ukrajinski 
Jevrejin koji je postao pravoslavac, jeste mozda jedan od najboljih primera 
pravoslavno-protestantske “zajednice interesa" ili “zamišljene zajednice? 
tadašnjih intelektualaca vezanih za Univerzitet u Haleu. Da podsetimo: nakon 
završetka studija u ovom gradu Toderski boravi u austrijskoj Srbiji, čak obilazi i 
zemlje pod turskom vlašću, odseda u manastirima u kojima pokušava da pridobije 
potencijalne đake za studije u Haleu, posle se vraća u Kijev (stalno održavajući 
veze sa Srbima, naročito kada postaje član Sinoda Ruske Pravoslavne Crkve), da bi 
na kraju 1735 godine stigao u Moskvu sa ruskim prevodom Istinitog hrišćanstva, 
jednog od najvažnijih mistika i pijetista iz Halea, Johana Arndta, delom otada 
tretiranim kao jedno od najviše cenjenih u ruskoj Crkvi (Besangon 1981: 1201). 
Ranije uspostavljena tesna saradnja Ukrajinaca, koji su početkom veka odlazili 
na studije u Hale, Srba (zvanično, na nivou pravoslavne Karlovačke Mitropolije, 
od 1749 god.), Rusa i Grka ne samo da će omogućiti razmenu misli, knjiga, već 
uskoro i doneti plod u vidu ‘protestantizacije’ Crkve u Rusiji, uključene u delokrug 
reforma Petra I, a uvedene od strane Teofana Prokopoviča, miljenika cara i vernog 
njemu episkopa (vezanog ranije za Kijevsko-Mohilansku Akademiju), te pristalice 
protestantske teologije. Nesumnjivo, bio je to najdosledniji potez upotrebe 
rešenja protestanata koji je, između ostalog, rezultirao ukidanjem patrijarhata i 
njegovom zamenom Svetim sinodom po uzoru na luteranski sinod, pretvaranjem 
školstva prema istom luteranskom obrascu, uvođenjem protestantskih teoloških 
teza u čuvenom Duhovnom regulamentu (Kostić 2010: 99-125; Vukašinović 
2010: 26-27), promenama u liturgiji i sakramentima Crkve itd. (Besançon 1981: 
1200-1201). Uz to, kao što sam ranije spomenula, veoma važne postaće veze 
negovane, već od 20. godina XVIII veka, sa nemačkim pijetistima, čiji je značaj 
za svoje prosvetiteljske reformatorske planove, zahvaljujući Prokopoviču, uočio 
Petar Veliki, koji će konačno postati pokrovitelj širenja ideja formiranih u Haleu’. 
Dodajmo da su ideje Jakoba Bemea našle pristalice ne samo u višim krugovima u 


7 Na temu biografskih podataka te interesantne ličnosti, o kojoj je već 50-tih 


godina XX veka pisao Mita Kostić (1951), postoji još uvek mnogo nejasnoća. Up. 
Besancon 1981: 1201. 

š Ovim pojmom u odnosu na “zamišljenu zajednicu učenih" Univerziteta u 
Haleu služi se Vladimir Simić (2014: 167). 

? Na temu interesantnog prožimanja pijetističkih bogoslovskih ideja (unutrašnja 
teologija oslobođenja kroz Bogopoznanje) sa “prirodnom teologijom", tj. racionali- 
stičkim/prosvetiteljskim idejama o korisnosti, praktičnosti i jednostavnosti, i o pro- 
gramu univerzitetske obuke u Haleu i širenju pijetističkih ideja na području zemalja 

Rusiji, nego i u manastirima i teološkim školama, u tome i najvišoj, tj. Akademiji 
u Moskvi, a od 70. godina takođe u krugovima uticajne ruske masonerije. Za 
lokalizaciju izvora ranog prosvetiteljstva na području Slavice Orhodoxe (osim 
Bugarske, ali nesumnjivo i ne-slavenskih prostora rumunske i grčke kulture) i 
hronološku sistematizaciju pojava, procesa i ličnosti ‘prelomnog’ za pravoslavnu 
ekumenu doba XVII i XVIII veka, “protestantski supstrat? (ponajviše pijetistički) 
novograđenih tada kultura čini se, dakle, jednim od najvažnijih, a možda i 
najvažnijim elementom. 

Na području Habsburške monarhije, u tome i austrijske Srbije, u koju, kako 
je opisivao Jovan Skerlić, “do 30. godina XVIII veka gomilama dolaze katolički 
kaluđeri sviju redova, franjevci, minoriti, kapucini, benediktinci, a naročito 
jezuiti [...] i samo jedne 1728 godine, 128 srpskih popova primorano je da se 
pounijati” (Skerlić 1923: 174), naročito pak pojačava se prozelitizam katoličke 
Crkve (Gavrilović 1996: 207-214) i restriktivna prema religijskim manjinama 
(osobito pravoslavnoj) politika Beča. Podudarni “religiozni? (antikatolički) i 
politički (antihabsburški) interesi pravoslavaca i protestanata susreli su se u 
ambiciozno zamišljenim planovima nemačkog pijetista Avgusta Frankea. Njegova 
želja da se približi ruskoj i ostalim slovenskim, a takođe grčkoj, pravoslavnoj 
Crkvi rezultirala je s jedne strane stvaranjem čitavog “slavističkog kruga’ u kojem 
su se (na primer na nivou prevodilačke delatnosti) istakle takve ličnosti kao 
Hajnrih Vilhelm Ludolf (Heinrich Wilhelm Ludolf), autor prve gramatike ruskog 
‘govornog’ jezika Grammatica Russica iz 1696 g., s druge strane učvršćivane su 
sve tesnije veze na nivou razmena knjiga i prijateljskih intelektualnih odnosa sa 
pravoslavnim centrima na Balkanu, dakle i u Grčkoj. 

Uzajamna povezanost ruskih, srpskih i grčkih crkvenih velikodostojnika i 
intelektualaca kroz obrazovanje u Haleu, živu korespondenciju i razmenu misli, 
kanale nove duhovne komunikacije koje su pružale slovačke škole, a zatim obuka 
na univerzitetu u Nemačkoj i/ili u Kijevu, odnosno u Smirni ili na Krfu (up. 
Stojanović 2014: 11-28) — sve to je pružalo mogućnost izgradnje u budućnosti 
vlastitih kulturnih institucija i škola. Pitanje “konkurencije? protestantskih centara 
(slovačkih škola, pre svega ipak Halea) sa Kijevom (a u doba Petra I i Moskvom), 
koji je u isto vreme pružio austrijskim Srbima pomoć — zapaženo između ostalog od 
strane Slovaka Matije Jelenka, jednog od najviše poznatih “animatora” slovačko- 
nemačko-srpske saradnje i “reformatora nepotrebnih i nemoralnih srpskih običaja” 
(Simić 2014: 164-165) — činilo se pitanjem sasvim drugorazrednim u odnosu na 
zajedničku strategiju odbrane od katoličkog prozelitizma. 

Koliko su protestantske slovačke škole vezane za pijetistički centar u 
Haleu, pre svega u Đuru, Kežmarku i Bratislavi!“, bile od presudnog značaja za 
srpsku kulturu u doba njene okcidentalizacije nesumnjivo svedoči ne samo broj 


Slave Orhodoxe (prema planu Avgusta i Gothilfa Frankea) detaljno piše Vladimir 
Simić (2014: 159-174). 

10 Izuzetan znaćaj za širenje pijetističkih ideja imala je protestantska zajednica 
u poljskoj Šleziji: odavde se uticaj ideja koncipiranih u Haleu širio dalje po Galiciji, 
Slovačkoj i Ugarskoj. Taj problem nije još do sada dovoljno istražen. 

studirajućih tamo srpskih studenata (samo na bratislavskom liceju bilo ih je preko 
80 polovinom XVIII veka, a u periodu 1730-1830 čak 670), nego činjenica da su 
se među tim đacima našla najslavnija imena kako srpske kulturne, tako i političke 
istorije XVIII veka, a takođe već početka XIX., kada dolazi do masovnog 
odlaska Srba na škole u Slovačkoj, tretiran, kao i ranije, kao pripremna faza 
školovanja pre odlaska na univerzitete u Nemačkoj. Da podsetimo da su među 
njima bili, na primer, prvi srpski istoričari Pavle Julinac (Bratislava) i Jovan 
Rajić (jezuitski licej u Komarnu, te protestantska gimnazija u Šopronu), prvi 
skupljač narodnog blaga Jovan Muškatirović-Mirijevski (Bratislava), centralna 
ličnost srpskog prosvetiteljstva Dositej Obradović (Modra, Bratislava, Hale), 
osnivač prirodnih nauka Atanasije Stojković (Bratislava), osnivači srpskog 
pozorišta Joakim Vujić (Bratislava) i Jovan Sterija-Popović (Kežmark), osnivač 
srpskog romana Milovan Vidaković (Kežmark), osnivač srpskog školstva Đorđe 
Natošević. Poput njih, Bogoboj Atanacković, Đuro Daničić, Jovan Jovanović 
Zmaj, Svetozar Miletić, brojni poznati srpski državnici, javni radnici i crkveni 
velikodostojnici (Kmeć 1987: 177). 

Iz perspektive ovde razmatranih odbrambenih strategija, koje su se izrađivale 
tokom XVIII veka u zajednici pravoslavnih i protestantskih intelektualaca, i 
njihovog značaja za formiranje novog oblika barokne, pre svega ipak “prosvećene? 
kulture Srba XVIII veka, njihova se važnost čini fundamentalna. Čini se, ipak, da 
svi “koridori? proticanja protestantske misli, propagirane naročito u pijetističkoj 
verziji Univerziteta u Haleu i teritorijalno obuhvatajući kako ukrajinsko-ruski 
Istok, tako i balkanski, tj. srpski i grčki Jug, još uvek nisu dovoljno rasvetljeni. 

Abstract 


Dorota Gil 
Serbians in the 18th century in relation to Catholicism and Protestantism: mechani- 
sms and strategies for assimilating new cultural elements 


The new image of 18'" century Serbian culture was mostly the consequence of 
a reaction to the reinforced unifying tendencies and proselytism which were put into 
place by the Catholic Church at the time. This defense mechanism and the various stra- 
tegies (depending on the geopolitical reality of a divided Serbia, as well as on political 
and cultural changes) allowed the Orthodox Slavs to keep a connection with their basic 
code of (auto)-identification, i.e. Orthodoxy, and with the cultural tradition which was 
related to it. The paper is an attempt to show the similarities and differences in the stra- 
tegies applied in various areas of the Slavia Orthodoxa, particularly by the Serbs of the 
Habsburg empire, who embraced the Polish-Ukrainian-Russian cultural paradigm, and 
the Protestant minorities who lived within the Hungarian borders. 


Keywords: Gerasim Zelić, 18 century, Serbian Orthodoxy, Catholicism, 
Protestantism. 


